
Në bazë të  Statutit  të Federatës së Muay Thai Kosova, Neni 21 ,paragrafi 11 pika 1 Bordi i Federatës në mbledhjen e mbajtur me datë  10.11. 2022, aprovon këtë: 

RREGULLORE DISIPLINORE

Prishtinë 10.11.2022







 DISPOZITA THEMELORE:
Neni 1

Me këtë rregullore mbrohen të drejtat e klubeve anëtarëve të tyre, punëtorëve sportive dhe organizmave tjera sportin e Muay Thai, rregullat e organizatës së Muay Thai dhe mbarëvajtja e garave në Muay Thai, sistemi i garave, rregullsia e regjistrimit të Sportistave dhe organizatave të Muay Thai, obligimet e klubeve dhe individëve ndaj seleksionove të reprezentacionit, obligimet e Sportistave, punëtorëve sportivë,  gjyqtarëve, organizatave themelore të Muay Thai, marrëdhëniet në mes tyre dhe prestigjesit i tyre. 

Neni 2

Rregullorja disiplinore e FMTHK përcakton procedurën dhe masat ndaj të gjithë atyre që cenojnë rregullat e garës së Muay Thai, që shkelin Statutin dhe rregulloret e tjera përkatëse të FMTHK, si dhe atyre që cenojnë prestigjin e sportit të Muay Thai në mënyra të ndryshme, duke nënkuptuar edhe prezantimin në vend dhe jashtë tij. 

Neni 3

Qëllimi i ndëshkimit është edukimi i anëtarëve të organizatave të Muay Thai (Sportistave dhe personave të tjerë përgjegjës), në frymën sportive, në forcimin dhe zhvillimin e përgjegjësisë dhe disiplinës së tyre, në zbatimin e drejtë të rregullave të përcaktuara me Aktet Normative të FMKTH, si dhe në ndikimin për sjellje sportive të simpatizuesve të tyre. 
 
Neni 4

Askush nuk mund të dënohet për veprimtarinë ose lëshimet e tij, p u kryer vepra, dhe e i cili me norma nuk është cilësuar si delikt disiplinor e as që është paraparë mënyra e ndëshkimit për kryerjen e deliktit disiplinor. 
 
Neni 5

Shkeljet disiplinore mund të parashihen me Statutin e FMTHK, statutet e organizatave të bashkuara të Muay Thai të Kosovës, rregullat e FMTHK, rregulloret e përbashkëta të lidhjeve të Muay Thai të Kosovës, si dhe Propozicionet e garave. 

Neni 6

Kundërvajtja disiplinore mund të kryhet me veprim, qëllim apo lëshim. 
Kundërvajtja disiplinore është kryer me lëshim, në qoftë se kundërvajtja nuk e ka kryer veprimin të cilin është dashur ta kryejë. Kundërvajtja disiplinore nga paragrafi 1 dhe 2 i këtij neni, ndëshkohet konform dispozitave të kësaj rregulloreje. 
 
Neni 7

Mosnjohja e dispozitave në të cilat është paraparë përgjegjësia disiplinore nuk e arsyeton dhe nuk e liron askënd, mirëpo organi kompetent që e udhëheq  procedurën disiplinore, mund të shqiptojë ndëshkimet më të buta për ata të cilët nuk kanë ditur se një veprim i tillë është i ndaluar. 



Neni 8

Kundërvajtja disiplinore në tentim do të ndëshkohet sikur të ishte kryer vetë kundërvajtja disiplinore e paraparë në akte gjegjëse. Për kundërvajtjen disiplinore në tentim, dhe nga ajo nuk është shkaktuar pasoja e dëmshme, kundërvajtësit mund të shqiptohet dënimi më i butë sa kundërvajtja e kryer. 
Neni 9

Në qoftë se kundërvajtja disiplinore është shkaktuar me veprimin e më shumë pjesëmarrësve, të gjithë ata do të ndëshkohen si bashkëveprues (bashkëpjesëmarrës). Kush e nxit tjetrin apo e ndihmon të shkaktojë kundërvajtjen disiplinore, do të dënohet sikurse ta kishte kryer vetë kundërvajtjen. 
Neni 10

Dispozitat themelore të kësaj rregulloreje do të zbatohen ndaj: 
· të gjitha organizatave të Muay Thai të bashkuara në FMTHK (klubeve, shoqatave…), 
· të gjithë anëtarëve të organizatave themelore të Muay Thai, të klubeve të Muay Thai. 
Pjesa e veçantë dhe vlerësimi i dispozitave të kësaj rregulloreje do të zbatohet ndaj klubeve  të cilat garat i zhvillojnë në rangun shtetëror dhe komunal ndër komunal, ndaj klubeve në garat përfundimtare të Kupës së Kosovës, ndaj punëtorëve sportivë të Muay Thai t, të cilët janë anëtarë të organeve dhe trupave të tjerë të Bordit dhe Kuvendit të FMTHK, ndaj anëtarëve të organeve që udhëheqin garat, si dhe ndaj gjyqtarëve që bëjnë kundërvajtje gjatë garave të garës së Muay Thai. 
 
Neni 11

Dënimi i plotfuqishëm apo masa e ndërmarrë, sipas dispozitave të kësaj rregulloreje, duhet të ketë efekt veprues në veprimtarinë e anëtarëve të organizatave të Muay Thai. Personi i dënuar apo i suspenduar me ndalesë të ushtrimit të ë gjitha funksioneve në organizatat e Muay Thai, nuk mund të ushtrojë kurrfarë funksioni në asnjë organ të klubit, lidhjeve të Muay Thai, Federatës dhe as ta përfaqësojë klubin apo organizatën në gara në vend dhe jashtë tij gjatë kohëzgjatjes së dënimit. 
 


Neni 12

Me rastin e matjes së dënimit për kryerësin e kundërvajtjes disiplinore, do të merren parasysh të gjitha rrethanat të cilat ndikojnë në lartësinë e dënimit, rrethanat lehtësuese dhe rënduese e posaçërisht: 
· pesha e kundërvajtjes disiplinore dhe pasojat e saj, 
· shkalla e përgjegjësisë së kryerësit të kundërvajtjes disiplinore, 
· sjelljet e  mëparshme të kryerësit, përkatësisht a është dënuar ai më parë për shkelje të njëjta apo  
· të ngjashme të rregullave disiplinore në lëmin e Muay Thai dhe  
· sjelljet dhe qëndrimi i të dënuarit para dhe pas shqiptimit të kundërvajtjes. 
Duke u bazuar në të gjitha këto fakte bëhet edhe shqiptimi i dënimit. 

Neni 13
Kundërvajtjet disiplinore të kryera në recidiv – përsëritje, ndëshkohen më ashpër. 
 
Neni 14

Në qoftë se kryerësi i kundërvajtjes në afat prej dy vjetësh nga vuajtja e dënimit të fundit nuk kryen kundërvajtje disiplinore të re, do të konsiderohet sikur nuk ka qenë fare i dënuar. Përjashtime nga paragrafi paraprak bëjnë diskualifikimi i përjetshëm dhe përjashtimi nga klubi. 
 
Neni 15

Askush nuk mund të dënohet pa u marrë në pyetje apo pa dhënë deklaratë me shkrim. Nëse kryerësi i kundërvajtjes disiplinore nuk i përgjigjet seancës së marrjes në pyetje, ose nuk jep deklaratë me shkrim pas dy ftesave të organit kompetent, vendimi për dënim mund të bëhet në bazë të argumenteve të mbledhura. 
 
Neni 16

Përshkrimi i Procedura disiplinore konsiderohet me prioritet dhe duhet të përfundojë më së voni në afat prej 30 ditësh nga dita e marrjes të fletëparaqitjes. 
 
Neni 17

Vendimet e plotfuqishme për dënimet e shqiptuara, evidencohen në librezat e anëtarësisë (lojtarë, punëtorë sportivë etj.), si dhe në evidencën e organit kompetent të FMTHK. Vendimet e plotfuqishme për dënimin e klubeve të Muay Thai , shpallen publikisht dhe njëherazi  evidencohen pranë organit kompetent të FMTHK-së. 
 
Neni 18
Për kundërvajtje disiplinore mund të shqiptohen këto dënime: 

A. 	INDIVIDËVE,ANËTARËVE TË BORDIT,SPORTISTAVE,TRAJNERËVE,GJYQTARËVE,KRYETAR KLUBESH ,ZYRTAR TË KLUBEVE ,PUNËTORËVE  SPORTIV.....
   I. 	Vërejtje, 
  II.       Ndalesë e kandidimit në organet drejtuese të FMTHK.
III. Përjashtim nga organizata e Muay Thai , 
IV. Diskualifikimi i përjetshëm nga sporti i Muay Thai , 
V. Dënim me të holla për  gjyqtarët, trajnerët, punëtorët sportivë të Muay Thai dhe personave të punësuar në organizatat e Muay Thai . 

B.          KLUBET  E MUAY THAI , TUBIMEVE   
1. Vërejtja, 
2. Qortimi, 
3. Dënimi me të holla, 
4. Ndalesë e zhvillimit të garave në terrenin ose vendin - rrethin e caktuar, 
5. Ndalesë e pjesëmarrjes në gara për kohë të caktuar në vend dhe jashtë vendit, 
6. Dënim me marrjen e pikëve prej 1 - deri në 5 pikë, 
7. Përjashtim nga Federata  e Muay Thai , 
 
Neni 19

Dënimi i  ndalesës me gara për numër të caktuar të garave nuk mund të jetë më i madh se 8 gara. Dënimi me të holla mund t'iu shqiptohet personave që ushtrojnë profesionalisht detyra në Muay Thai dhe organizata të Muay Thai , ai nuk mund të jetë më i vogël se 50 € e as më i madh se 200 €, ndërsa për persona të cilët janë në marrëdhënie pune me organizatën e Muay Thai 15% nga të ardhurat personale në maksimumin e periudhës kohore prej 6 muajsh. Në vendimin mbi dënimin përcaktohet afati dhe mënyra e pagesës së dënimit me të holla, i cili nuk mund të jetë më i shkurtër se 15 ditë e as më i gjatë se 30 ditë për organizatat e Muay Thai , ndërsa për persona në marrëdhënie pune 6 muaj. Dënimi me të holla mund të shqiptohet si dënim kryesor i parë dhe si dënim plotësues i dorës së dytë. 
  
Neni 20

Mjetet nga dënimet me të holla paguhen në favor të avancimit - përparimit të Muay Thai të juniorëve dhe këto: 
- 	dënimet të cilat i shqiptojnë organet disiplinore të FMTHK-së (Komisioni disiplinor, Komisari garave)   shkojnë në fond të FMTHK-së. 
 
Neni 21

Klubi apo organizata e Muay Thai , dënimet me të holla i paguajnë në xhirollogaritë rrjedhëse të FMTHK-së. 
 
Neni 22

Afati për kryerjen e dënimeve me kusht nuk mund të jetë më i shkurtër se 3 muaj dhe më i gjatë se një vit, me ç' rast dënimi nuk do të ekzekutohet në qoftë se gjatë kësaj periudhe i dënuari nuk do të bëjë asnjë kundërvajtje disiplinore. 
 
Neni 23

Dënimi me kusht do të fuqizohet nëse i dënuari me kusht në afatin për të cilin është shtyrë ekzekutimi i dënimit ka bërë çfarëdo kundërvajtjeje disiplinore. 
 

KUSHTET PËR SHQIPTIMIN E DËNIMIT
 

Neni 24

Me rastin e shqiptimit të dënimit, organi i disiplinor duhet të ketë parasysh kushtet e parapara me Nenin 12 të kësaj rregulloreje. 
 
Neni 25

Pjesëmarrësi i kundërvajtjes disiplinore, i cili ka qenë i dënuar së paku dy herë dhe i cili tregon afinitet për përsëritjen e kundërvajtjeve disiplinore, mund të dënohet më ashpër nga organi disiplinor, por jo më ashpër se që është paraparë me Nenin 12 të kësaj rregulloreje. 
 
Neni 26

Veçanërisht si raste të rënda të kundërvajtjeve disiplinore për të cilat organet disiplinore mund t'i shqiptojnë kundërvajtësit dënimin më të rëndë, konsiderohen ato kundërvajtje, gjatë kryerjes së të cilave kundërvajtësi ka vepruar me vendosmëri, këmbëngulësi dhe pa arsyeshmëri të veçantë, apo kur kundërvajtja disiplinore ka shkaktuar pasoja veçanërisht të rënda, apo është kryer nën rrethana veçanërisht të rënda. 
 
Neni 27

Për të gjitha kundërvajtjet disiplinore të shkaktuara nga punëtorët sportivë të Muay Thai , si përfaqësues të klubeve dhe organizatave të Muay Thai , mund të ndëshkohen vetë klubet dhe organizatat e Muay Thai . 
 
PJESA E VEÇANTË KUNDËRVAJTJET E ORGANIZATAVE - KLUBEVE 

Neni 28

Klubi  i cili pa arsye nuk paraqitet në   gara të përhershme, ose në garat në të cilat është i obliguar të paraqitet, posaçërisht në kampionat do të dënohet me të holla në shumë prej 50 €. Klubi i cili pa arsye tërhiqet nga garat do të dënohet me ndalesë që të paraqitet në gara më së paku një vit.  

Neni 29

Klubi i cili nuk i përmbush obligimet e tij ndaj përfaqësueseve të Kosovës (reprezentacioneve) ose e vështirëson përmbushjen e tyre, duke mos i  liruar Sportistat te paraqitën ne tubimet e Përfaqësueses për garë apo përgatitje, do të dënohet me të holla në shumë prej 100 €. Tentimi do të ndëshkohet. 
 
Neni 30

Klubi i cili pa arsye e lëshon garën dhe në thirrje të gjyqtarëve refuzon ta vazhdojë garën, do të ndëshkohet me dënim me të holla në shumë prej 100 €. Klubit përveç dënimit të përmendur në paragrafin paraprak, i merret një pikë, ndërsa ndeshja regjistrohet me rezultat zyrtar në dobi të Klubit kundërshtar. 
Neni 31

Nëse Klubi në terren sillet në mënyrë josportive, pasojë e së cilës është shkaktimi i incidentit apo ndërprerja e garas, ajo do të dënohet me 50€.

Neni 32

Nëse vjenë deri tek sulmi fizikë në gjyqtar, vëzhgues dhe sportist kundërshtar nga ana e publikut, Klubi vendas dënohet me ndalesë të zhvillimit prej 2 garave  ose në shumë prej 100 €. 


Neni 33

Klubi, organizata ose organi i cili jep ose verifikon të dhëna të pavërteta, do të ndëshkohet me dënim me të holla në shumë prej 200 €. Personi përgjegjës në ekip, organizata ose organe të Muay Thai për kundërvajtjen e paragrafit paraprak, do të dënohet me ndalesën e të ushtruarit të të gjitha funksioneve në sportin e Muay Thai prej 6 muajve deri në 1 (një) vit. Tentimi do të ndëshkohet. 
 
Neni 34

Klubi, organizata apo organi kompetent i Muay Thai i cili nuk i përmbush obligimet e parapara ndaj FMTHK dhe subjekteve të tjera të sportit të Muay Thai , do të dënohet  me te holla ne shumë prej 200   Personi përgjegjës në klub, organ apo në organizatë, do të dënohet me ndalesë të  ushtruarit të funksionit në sportin e Muay Thai prej 1 (një) deri në 3 (tre) vjet. 
Organizatat e Muay Thai , lidhjet dhe organet e tyre do të dënohen me ndalesë të ushtruarit të punëve dhe të detyrave të tjera në këto organizata, ndërsa anëtarët përgjegjës të tyre do të përjashtohen prej organizatave gjegjëse. 

Neni 35

Klubi në përbërjen e të cilit paraqitet sportist të paregjistruar ose i regjistruar në mënyrë jo të rregullt (i suspendua ose nën dënim) edhe përkundër vërejtjeve nga personat zyrtarë të FMTHK-së ai paraqitet do të dënohet me 20€. 

Neni 36

Klubi i cili paraqitet jashtë vendit (Kosovës) për të garuar ne gara ndërkombëtare dhe gara të tjera pa lejen e organit kompetent dhe i cili nuk i përmbahet rregulloreve ndërkombëtare të sporteve përkatëse, do të dënohet me ndalesën e paraqitjes jashtë Kosovës në kohëzgjatje deri një vit, si dhe dënimi me të holla në shumë prej 200 €. 

Neni 37

Klubi, Sportistat, gjyqtarët, vëzhgues-kontrolluesit  apo funksionarët e të cilit me qëndrime dhe sjelljet e tyre jashtë vendit, i shkaktojnë dëme autoritetit të vendit (Kosovës), autoritetit të organizatës së  Muay Thai , autoritetit të FMTHK dhe autoriteteve të bashkësive të tjera shoqërorepolitike, do të dënohet me ndalesë të paraqitjes jashtë vendit në kohëzgjatje deri një vit dhe 200 €..   
Neni 38

Klubi i cili e ushtron veprimtarinë e vet në kundërshtim me dispozitat e Kushtetutës së vendit, dispozitat e Statutit të FMTHK, dispozitat e Rregulloreve mbi organizimin e garave, dispozitat e Propozicioneve të garave, varësisht nga pesha e kundërvajtjes, do të dënohet me 200 €.
Personi përgjegjës për kundërvajtje nga paragrafi paraprak do të dënohet me ndalimin e të ushtruari të të gjitha funksioneve në sportin e Muay Thai , në kohëzgjatje prej 1 (një) deri në 3 (tre) vjet. 

Neni 39

Klubi i cili shkel dispozitat e Rregullores mbi mbrojtjen shëndetësore të Sportistave (nuk bën kontrollimin mjekësor të tyre), do të dënohet me dënim me të holla në shumë prej 30 €.  

Neni 40

Klubet të cilat më herët kanë arritur marrëveshje për kurdisje të pozitave të garave, do të dënohen  me të holla në shumë prej 500 €. 
 Ndërsa personat përgjegjës që kanë mundur të dinë, do të dënohen me ndalimin e të ushtruarit të të gjitha funksioneve në sportin e Muay Thai , në kohëzgjatje së paku dy vjet. 
Tentimi i kurdisjes së rezultatit të garave do të ndëshkohet. 

KUNDËRVAJTJET E INDIVIDËVE
Neni 41

Sportisti, trajneri, funksionari apo personi përgjegjës në klub, i cili i bind Sportistat e tjerë që për shkaqe të ndryshme ta lëshojnë garën ose pengojnë zhvillimin normal të garës, dënohet: 
Trajneri, funksionari ose personi tjetër përgjegjës, me ndalesë të ushtruarit të  gjitha funksioneve në kohëzgjatje më së paku prej 3 muaj dhe  dënim me të holla në shumë prej 100€ në rastet e përsëritura deri në një 1 vit. 
 
Neni 42

Sportisti i cili me garë brutale starton në Sportistin kundërshtar me qëllim të lëndimit ose që të arrijë ta lëndojë atë, dhe kjo konstatohet nga personat zyrtarë të garas do të dënohet me ndalesë garë në kohëzgjatje prej 1-3 gara dhe dënim më të holla shumë prej 100  €. Tentimi do të ndëshkohet. 
Në rastet e përsëritura ndëshkimi do të jetë progresiv do të thotë 4-8 gara ndalesë garë dhe dënim më të holla në  shumë prej 200  €.  
 
Neni 43

Nëse Sportisti, gjyqtari apo personi përgjegjës i Muay Thai është shkaktar i ndërprerjes dhe vazhdimit të garës, do të dënohet me ndalesë garë ose ndalesë ushtrimi në funksionit prej 4 garave deri në 2 vjet dhe dënim më të holla në shumë prej 200  €. Tentimi do të ndëshkohet. 
 
Neni 44

Sportisti i cili tenton, ose fizikisht e sulmon Sportistin kundërshtar, gjyqtarët, personat zyrtarë, spektatorët gjatë zhvillimit të garës ose pas përfundimit të saj, në terren apo jashtë tij, do të dënohet me ndalesë garë në kohëzgjatje prej së paku 4 gara dhe dënim me holla në shumë prej 200  €, ne rastet e përsëritura deri në 2 vjet . 
Nëse vërtetohet se Sportisti ka pasur për qëllim t'i shkaktojë ose i ka shkaktuar lëndime të rënda kundërshtarit, do të dënohet me ndalesë garë në kohëzgjatje së paku 2 vjet, ndërsa në rastet e jashtëzakonshme të rënda do të dënohet me diskualifikim të përjetshëm. Tentimi do të ndëshkohet. 
Dispozitat e paragrafëve paraprakë do të aplikohen edhe për të gjithë personat zyrtarë të garës të cilët tentojnë ose shkaktojnë kundërvajtjen disiplinore për çka do të dënohen me ndalesë të ushtrimit të të gjitha funksioneve në sportin e Muay Thai së paku dy vjet e në raste të rënda edhe me përjashtim nga organizata e Muay Thai . 

Neni 45

Sportisti i cili fizikisht e sulmon gjyqtarin, në garë apo jashtë saj për shkak të sportit të Muay Thai , do të dënohet  dhe përjashtohet përjetë nga gara e Muay Thai . 
 
Neni 46

Sportisti, trajneri, gjyqtari dhe punëtori i Muay Thai , i cili para, gjatë dhe pas përfundimit të gares ka sjellje josportive ndaj shikuesve dhe personave zyrtarë, do të dënohet: 
· Sportisti me ndalesë garë së paku 3 – 6 gara dhe dënim me të holla në shumë prej 200 €, 
· trajneri, punëtori i Muay Thai dhe gjyqtari, me ndalesë ushtrimi të funksionit prej 3 – 6 gara dhe 
· dënim me të holla në shumë prej 200 €. 
Në rastet e përsëritura do të dënohen në mënyrë progresive  
· Sportisti me ndalesë garë së paku  6 muaj dhe dënim me të holla në shumë prej 200 €, deri një vjet 
, 
· trajneri, punëtori i Muay Thai dhe  gjyqtari, me ndalesë ushtrimi të funksionit prej 6 muajve dhe dënim me të holla në shumë prej 200 € deri në 1 vjet. 
· 
Neni 47

Sportisti, trajneri apo punëtori i Muay Thai , i cili e ofendon gjyqtarin ose personat zyrtarë, do të dënohet me ndalesë garë, përkatësisht ndalesë të ushtrimit të funksionit prej 2 – 4 gara dhe dënim me të holla në shumë prej 100 €.  
Në rastet e përsëritura dënimet do të jenë progresive pre 6 muaj dhe dënim me të holla në shumë prej 200 € deri një vjet. 
 
Neni 48

Sportisti i cili e shfrytëzon dokumentacionin e falsifikuar, i cili paraqitet me emër të rrejshëm ose i cili me rastin e regjistrimit jep shënime të rrejshme, përkatësisht paraqitet në ekip para se të fitojë të drejtën e gares, apo në çfarëdo mënyre bie në lajthitje Klubin ose organin e garave, do të dënohet me ndalesë garë prej 6 muajve dhe dënim me të holla në shumë prej 200 €  deri në 1 vit. 
Nëse kundërvajtjen nga paragrafi 1 i këtij neni e kryen punëtori sportiv i Muay Thai , do të dënohet me ndalim të ushtrimit të  gjitha funksioneve në sportin e Muay Thai , së paku 2 vjet, ndërsa në rastet e rënda me diskualifikim të përjetshëm. 

Neni 49

Nëse Sportisti paraqitet për ekipe tjetër pa lejen e klubit të tij për të cilin është i regjistruar do të dënohet me ndalesë garë prej 6 muaj dhe dënim me të holla në shumë prej 200 €  deri në një vit.
 
Neni 50

Sportisti, gjyqtari, trajneri apo punëtori sportiv i Muay Thai i cili paraqitet nën dënim apo nën suspendim, dhe i cili ushtron funksione në organizatën e Muay Thai do të dënohet me ndalesë garë, përkatësisht me ndalesë të ushtrimit të funksionit në Triathlon prej 6 muajve dhe dënim me të holla në shumë prej 50 € deri në 2 vjet. 
 
Neni 51

Sportisti i cili pa arsye nuk paraqitet në garat e reprezentacionit ose nuk i bashkëngjitet përgatitjeve të reprezentacionit, do të dënohet me ndalesë garë prej 3 muajve dhe dënim me të holla në shumë prej 100 € deri në dy vjet. 
Tentimi do të ndëshkohet. 
 
Neni  52

Sportisti, gjyqtari, trajneri apo punëtori sportiv i Muay Thai , të cilin organi përkatës e fton për ta marrë në pyetje ose prej të cilit kërkon deklaratë me shkrim e i cili pa arsye nuk i përgjigjet ftesës apo nuk e dërgon deklaratën e kërkuar ose atë e dërgon pas afatit të paraparë, do të dënohet me vërejtje, qortim ose ndalesë garë, përkatësisht ndalesë të ushtrimit të funksionit prej 2 garave deri  në një vit. 

Neni 53

Kush sillet në mënyrë josportive (ofendon, fyen, shan, etj.), ndaj Sportisteve, gjyqtarëve, punëtorëve sportivë të Muay Thai , funksionarëve, udhëheqësve të organeve dhe organizatave të Muay Thai , para, gjatë dhe pas përfundimit të garës do të dënohet me vërejtje, qortim ose ndalesë të garës, dhe dënim  holla në shumë prej 50 €,  përkatësisht ushtrimit të funksionit në sportin e Muay Thai deri në një vit. 
Nëse Sportistet apo personat e tjerë zyrtarë të klubeve, Federatës, shoqatave të gjyqtarëve, trajnerëve dhe shoqatave të tjera të Muay Thai japin deklarata për shtyp dhe opinion të rrejshme, të paargumentuara, të cilat dëmtojnë autoritetin e Federatës do të dënohen me ndalesë ushtrimi të funksioneve në Muay Thai prej 3 muaj dhe dënim me të  holla në shumë prej 100 €, ne raste të rënda  deri në 2 vjet. 
 
Neni 54

Nëse Sportisti i regjistruar paraqitet jashtë vendit, ose për ndonjë ekip të huaj pa lejen e organizatës përkatëse të Muay Thai , do të dënohet me ndalesë garë prej 6 muajve dhe dënim me të holla në shumë prej 100 € deri në një vit. 
 
Neni 55

Sportisti i cili përdor mjete të ndaluara stimulative për shtimin e aftësive fizike, do të dënohet me ndalesë garë prej 3-6 muaj dhe dënim me të holla në shumë prej 200 €. Në raste të rënda dhe të përsëritura më shumë herë, ai do të dënohet me ndalesë garë deri në 2 vjet ose me përjashtim nga organizata e Muay Thai . Punëtori sportiv i Muay Thai i cili në mënyra të ndryshme e ka ndihmuar Sportistin në përdorimin e mjeteve të ndaluara, klubi, me dijen e të cilit Sportistiet kanë shfrytëzuar mjetet e ndaluara, do të dënohen me ndalim të ushtrimit të funksioneve në sportin e Muay Thai deri në 2 vjet, e në raste më të rënda dhe të përsëritura, do të dënohen me përjashtim nga organizata e Muay Thai , përkatësisht me kthim në rang më të ulët të  garave. Tentimi do të ndëshkohet. 
 
Neni 56

Gjyqtari, i cili në kohën e caktuar nuk vjen apo fare nuk vjen për zhvillimin e garës në të cilën është caktuar, ndërkaq mosardhjen nuk e argumenton në afatin e paraparë nuk e lajmëron organin kompetent do të dënohet me ndalesë referimi në kohëzgjatje prej 2 garave deri në 6 muaj dhe  dënim me të holla në shumë prej 50 €. 
Dënimi i paragrafit paraprak i këtij neni do t'i shqiptohet edhe gjyqtarit, i cili është i pranishëm por pa arsye nuk e referon garën. 
 

Neni 57

Gjyqtari , kontrolluesi apo vëzhguesi i cili e referon (drejton) garën e ndaluar nga organi kompetent, apo nuk është i deleguar nga organi gjegjës do të dënohet me ndalesë aktiviteti prej 2  garave dhe  dënim me të holla në shumë prej 50  €, ne rastet e përsëritura deri në një vit. 
 
Neni 58

Gjyqtari,  i cili nuk e ka referuar garën i pajisur me veshje të paraparë për gjyqtar, do të dënohet me dënim me të holla në shumë prej 20 €, në rastet e përsëritura me ndalesë referimi prej 1 muajve deri në një vit. 
 
Neni 59

Gjyqtari, i cili pa arsye dhe kundër procedurës së paraparë e ndërpret garën, do të dënohet me ndalesë të referimit prej 3 muajve dhe dënim me të holla në shumë prej 200 € deri në 1 vit. 
 
Neni 60

Gjyqtari, i cili gjatë referimit bën shkelje materiale të dispozitave të Rregulloreve të garës së Muay Thai , i cili plotësisht nuk i njeh ato, përkatësisht nuk i njeh dispozitat e Akteve normative në fuqi nga lëmi i sportit të Muay Thai , të organeve të cilat i organizojnë garat, do të dënohet me ndalesë referimi prej së paku 4 garave deri në 1 vit. 
 
Neni 61

Gjyqtari, i cili para, gjatë dhe pas përfundimit të garës, sillet në mënyrë josportive, ose i cili fizikisht e sulmon Sportistin, trajnerin, punëtorin sportiv të Muay Thai apo shikuesin, do të dënohet me ndalesë referimi prej 1 - 2 vjet, e në rastet posaçërisht të rënda, me diskualifikim të përjetshëm. 

Neni 62

Gjyqtari, kontrolluesi apo vëzhguesi  i cili në afatin e caktuar nuk e dorëzon raportin dhe kontrollimin e garës apo atë nuk e dorëzon në formën e paraparë, do të dënohet me ndalesë referimi  dhe delegimi prej 2 garave deri në 1 vit dhe dënim me të holla në shumë prej 100 euro. 

Neni 63

Gjyqtari, kontrolluesi, vëzhguesi i garës i cili shpenzimet e referimit i paguan më shumë se është paraparë, do të dënohet me ndalesë referimi, përkatësisht ndalesë të të ushtruarit të funksionit së paku 2 gara dhe dënim me të holla në shumë prej 100 €, e në rastet e rënda edhe me diskualifikim të përjetshëm. 
Shpenzimet më tepër të paguara, personat nga paragrafi 1 i këtij neni, janë të obliguar t'ua kthejnë organizatave të Muay Thai nga të cilat i kanë marrë. 
Tentimi do të ndëshkohet. 

Neni 64

Gjyqtari, kontrolluesi i referimit, vëzhguesi i cili merr mito për obligimet që duhet kryer gjatë referimit e që rrjedhin nga dispozitat përkatëse të garës së Muay Thai , do të dënohet me ndalesë referimi, përkatësisht ndalim të ushtrimit të funksionit së paku 3 muaj e më së shumti 1 vit, e në raste posaçërisht të rënda, me diskualifikim të përjetshëm ose me largim nga organizata e Muay Thai . 

Neni 65

Gjyqtari ose punëtori sportiv i Muay Thai , i cili ushtron detyrën e delegatit-kontrolluesit, i cili nuk paraqet raport apo paraqet raport jo të saktë, duke bërë ndryshime rreth situatave relevante të garës, do të dënohet me ndalesë referimi, përkatësisht ndalesë të ushtrimit të funksionit në kohëzgjatje prej 2 garave dhe dënim më holla në shumë prej 50 €, në rastet e përsëritura deri në 1 vit. 
 
Neni 66

Nëse punëtori sportiv i Muay Thai nuk e kryen detyrën për të cilën është caktuar, duke mos e argumentuar abstenimin me prova bindëse, do të dënohet me ndalim të ushtrimit të funksionit së paku 2 gara dhe dënim me të holla në shumë prej 50  €, në rastet e përsëritura deri në 1 vit. 
 
Neni 67

Në qoftë se anëtari i organizatës së Muay Thai , kërkon prej anëtarëve të tjerë të organizatës, klubeve, shoqatave të Muay Thai , dobi materiale për kryerjen e punëve për të cilat është caktuar, ose ato nuk i kryen edhe pse është i obliguar t’i kryejë, do të dënohet me ndalim të të gjitha funksioneve në sportin e Muay Thai së paku 1 vit, e në rastet e përsëritura dhe posaçërisht të rënda, me diskualifikim të përjetshëm dhe përjashtim nga organizata e Muay Thai . Nëse kundërvajtjen nga alineja paraprake e ka shkaktuar funksionari apo anëtari i klubit, atëherë klubi do të dënohet me të holla së paku 100 €. 
 
Neni 68

Trajneri apo punëtori sportiv i Muay Thai , i cili nën kërcënim e detyron Sportistin të paraqitet, e bie nën dënim, suspendim (pa kontroll mjekësor, me emër të rrejshëm dhe librezë të huaj të anëtarësisë), do të dënohet së paku me një vit ndalesë të të ushtruarit të të gjitha funksioneve në sportin e Muay Thai , ose me përjashtim nga organizata e Muay Thai . 

Neni 69

Gjyqtari i cili referon nën dënim apo suspendim, do të dënohet me ndalesë referimi prej 1 muaj dhe 100 €,  në rastet e përsëritura deri në 1 vit. 
Me dënimin nga paragrafi paraprak, do të ndëshkohet gjyqtari, i cili jep deklarata të rrejshme për mjetet e informimit lidhur me situatat e caktuara të cilat i përkasin sportit të Muay Thai dhe punëtorëve sportivë të tyre. 
 
Neni 70

Punëtori sportiv i Muay Thai , gjyqtarët, kontrolluesit e referimit, Sportistet si anëtarë të organizatave të Muay Thai , funksionarët, përgjigjen për çdo shkelje të dispozitave të akteve në fuqi, të organizatave drejtuese të Muay Thai . 
Për shkeljen e dispozitave të përmendura, anëtari i organizatës së Muay Thai do të dënohet me ndalesë garë, përkatësisht ndalesë të ushtruarit të funksionit si vijon: 
· për shkak të keqpërdorimit të detyrës zyrtare apo tejkalimit të autorizimeve, prej 3 muajve deri 1 vit, e në raste posaçërisht të rënda me diskualifikim të përjetshëm dhe përjashtim nga organizata e Muay Thai ,  
· për shkak të imponimit në nxjerrjen e akteve të caktuara në kundërshtim me ligjet pozitive ekzistuese, të cilat e rregullojnë lëmin e Muay Thai , me dënim deri në një vit, kurse me diskualifikim të përjetshëm dhe përjashtim nga organizata e Muay Thai ndëshkohet kur si propozues i tyre ka ditur se ato janë në kundërshtim  me ligjet pozitive, 
· për shkak të kundërshtimit të politikës së përcaktuar në sport dhe kulturë fizike nga ana e organeve përkatëse të FMTHK, me ndalim të ushtrimit të të gjitha funksioneve në sportin e Muay Thai më së paku 6 muaj deri në 1 vit, e në raste shumë më të rënda, me diskualifikim të  përjetshëm dhe përjashtim nga organizatat e Muay Thai , 
· për shkak të refuzimit të paarsyeshëm për konvokimin e mbledhjes së organeve, trupave të organizatës së Muay Thai , kryetar i së cilës është, me ndalim të ushtrimit të funksioneve në sportin e Muay Thai prej 6 muajve deri në një vit, 
· për shkak të regjistrimit të parregullt të Sportistit, të lëshuarit të dokumentacionit për regjistrim në bazë të dokumenteve të dyshimta apo të rreme, si dhe mbajtjes jo të saktë të librit të regjistrit, me ndalim të të ushtruarit të të gjitha funksioneve në sportin e Muay Thai së paku një vit, e në rastet e rënda, me përjashtim nga organizata e Muay Thai dhe diskualifikim të përjetshëm, 
· për shkak të dhënies së vërtetimit me nënshkrim apo vulë të dokumenteve të organizatës të Muay Thai , të cilat janë të bazuara rrejshëm, me ndalim të ushtrimit të të gjitha funksioneve në sportin e Muay Thai së paku një vit, 
· për shkak të ikjes në ushtrimin e funksionit të caktuar, me vërejtje qortim apo ndalim të ushtrimit të funksionit 6 muaj. 
· Për shkak të sjelljeve të cilat e fyejnë autoritetin e organizatës së Muay Thai , prej 3 muajve deri  në një vit ndalim të ushtrimit të funksionit, 
· Për shkak të marrëdhënieve të parregullta ndaj organeve kompetente të organizatës së Muay Thai , me ndalim të ushtrimit të funksionit deri një vit, 
· Për shkak të moszbatimit të mendimeve,  konkluzave dhe akteve të tjera përkatëse të organizatës së Muay Thai , me ndalim të ushtrimit të funksionit deri në një vit.
·  
Neni 71

Klubi i cili nuk e zbaton vendimin e plotfuqishëm dhe të ekzekutueshëm të organit kompetent, do të ndëshkohet me dënim në të holla në shumë deri 200 € . 
 
 
DISPOZITAT PROCEDURALE Organet disiplinore: 
 
Neni 72
1. Kundërvajtjet disiplinore të shkaktuara brenda klubit, i shqiptojnë organet disiplinore të përcaktuara me Statut dhe Rregullore disiplinore të klubit. 
2. Kundërvajtjet disiplinore të shkaktuara në gara, lidhur me garat në shkallë të parë i shqyrton Komisari i garave (Komisioni), përkatësisht organi ekzekutiv i Bordit të FMTHK-së. 
3. Kundërvajtjet disiplinore të parapara në aktet e FMTHK-së dhe lidhjeve komunale të Muay Thai , organet kompetente të përcaktuara me këto akte. 
4. Kundërvajtjet disiplinore, të cilat i kryejnë individët apo organizatat e Muay Thai , lidhur  me   kryerjen e obligimeve nga kompetencat e FDTRK, Komisioni disiplinor i Bordit të FMTHK-së në shkallë të parë, ndërsa Këshilli i garave në shkallë të dytë. 
Organet disiplinore përbëhen prej 3 anëtarëve, apo nga Komisari i garave (Komisioni i garave)  kur kemi të bëjmë me kundërvajtjet në gara . Vendimet meritore merren me praninë e shumicës së anëtarëve të Komisionit disiplinor. 
Të gjitha organet disiplinore janë të obliguara të mbajnë evidencën e dënimeve të plotëfuqishme, të cilat i kanë shqiptuar. 
 
Neni 73
 
I. 	Hapja dhe rrjedha e procedurës: 
 
Neni 74

Ndaj askujt nuk mund të fillojë procedura disiplinore dhe askush nuk mund të dënohet, në qoftë se fletëparaqitja nuk është bërë në afatin e paraparë. Afati për paraqitjen e fletëparaqitjes disiplinore është 30 ditë nga dita e kundërvajtjes së bërë, përkatësisht konform afatit të paraparë në nenin 15 të kësaj rregulloreje. 
 
Neni 75

Vendimet, punët dhe veprimet e procedurës disiplinore i ndërmerr dhe i miraton organi kompetent disiplinor. Disa punë dhe veprime të procedurës disiplinore, mund t’i kryejë anëtari i autorizuar i organizatës së Muay Thai (vëzhgimi, shikimi i vendit të ngjarjes). 
 
Neni 76

Kryerësi i kundërvajtjes disiplinore ka të drejtë që me shpenzime të veta të kërkojë nga organi disiplinor pjesëmarrjen në seancat e udhëhequra në të dy shkallët (shkalla I dhe II. ). Organet disiplinore janë të obliguara të aprovojnë kërkesën e tij. 
 
Neni 77

Procedura disiplinore iniciohet në bazë të: 
· raportit të delegatit, 
· fletëparaqitjes të çdo personi, anëtar i organizatës së Muay Thai , i cili e vëren kundërvajtjen disiplinore, 
· fletëparaqitjes së trupave dhe organeve të Muay Thai , 
· fletëparaqitjes së gjyqtarit, 
· fletëparaqitjes së organizatave të Muay Thai , klubeve dhe lidhjeve të Muay Thai , 
· fletëparaqitjes nga ana e sekretarit të FMTHK-së 
· fletëparaqitjes së Bordit së FMTHK, 
· sipas detyrës zyrtare, kur organi disiplinor ka dijeni se është kryer kundërvajtja disiplinore. 
Të gjitha fletëparaqitjet duhet te jenë te kompletuara dhe të argumentuara mirë. 
 
Neni 78

Organet disiplinore janë të obliguara të kujdesen për kompetencat, afatet, parashkrimet dhe shqiptimet e dënimeve. 

Neni 79

Konfliktin e kompetencave të organeve disiplinore e zgjidh organi i parë më i lartë disiplinor, i cili ka shtrirje më të gjerë të organizimit territorial. 

Neni 80

Pas marrjes të fletëparaqitjes, organi disiplinor menjëherë e fillon procedura, e më së largu 8 ditë pas marrjes së saj, përkatësisht marrjes në dijeni për kundërvajtjen e shkaktuar. 
Kur organi disiplinor e fillon procedurën, ai e fton të pandehurin për dhënien e deklaratës dhe për ta marrë në pyetje. 
 
Neni 81

Procedura disiplinore është urgjente, në shkallë të parë duhet të përfundojë në afat prej 15 ditësh nga dita e inicimit. 
Procedura disiplinore në shkallë të dytë duhet të përfundojë në afat prej 30 ditësh nga dita e marrjes së ankesës. 
Organi disiplinor i shkallës së parë është i obliguar që në afat prej 8 ditësh nga dita e marrjes së ankesës, ta kompletojë lëndën e procedurës së shkallës së parë dhe atë t'ia përcjellë organit disiplinor të shkallës së dytë në kompetencë të mëtejme. 
 
Neni 82

Në rastet kur nuk veprohet sipas afateve të parapara,  kryetari dhe anëtarët e organit disiplinor do të përgjigjen për shkelje të bëra, të parapara me nenin 76 të kësaj rregulloreje. 
 
Neni 83

Përgjegjësia e anëtarit të organizatës së Muay Thai për veprat penale, kundërvajtje disiplinore konform dispozitave të kësaj rregulloreje. 
 
SUSPENDIMI: 
 
Neni  84

Në qoftë se organi disiplinor vërteton se nuk ka vend për hapjen e procedurës disiplinore, me vendim e refuzon fletëparaqitjen e ushtruar. Në qoftë se procedura disiplinore është e hapur, ndërkohë paraqiten fakte të cilat tregojnë se nuk ka vend për procedurë, organi disiplinor e pezullon atë. 
Ndaj këtyre vendimeve të organeve disiplinore, ushtruesi i fletëparaqitjes ka të drejtë ankese komisionit të shkallës së dytë. 
 
Neni 85

Në qoftë se gjatë procedurës disiplinore janë shkaktuar shpenzime, atëherë organi i cili ka udhëhequr procedurën, do të vendosë për subjektet e përmbushjes së tyre. Shpenzimet e shkaktuara nga ana e klubit apo anëtarit të klubit të cilit i shqiptohet dënimi, bien në barrën e buxhetit të klubit. 
Në qoftë se klubi apo anëtari i klubit, ndaj të cilit është hapur procedura, lirohet nga përgjegjësia, shpenzimet bien në barrën e buxhetit të organit i cili e ka udhëhequr procedurën.
Neni 86

Organi disiplinor mund të marrë vendim për suspendimin e individit apo organizatës së Muay Thai , në raste kur është paraparë dënimi kohor ose dënimi më i rëndë, varësisht nga pesha dhe kushtet e kryerjes së kundërvajtjes disiplinore. Vendimi mbi suspendimin shpallet në buletinin zyrtar ose përpilohet në formë të shkruar dhe i përcillet të suspenduarit. 

Neni 87
Koha e suspendimit llogaritet në dënim. 

Neni 88

Deri në përfundimin e procedurës disiplinore, suspendimi mund të zgjasë më së shumti 3 muaj. Organi i shkallës së parë është i autorizuar ta ndërprerje suspendimin para përfundimit të procedurës, në qoftë se kanë pushuar arsyet e caktimit të tij. 
Organi i shkallës së dytë në procedurën sipas ankesës, mund ta ndërpresë suspendimin më heret. 
 
Neni 89

Përjashtimisht nga dispozitat e nenit 91 paragrafi i kësaj rregulloreje, suspendimi mund të zgjatet më shumë se 3 muaj,  nëse nga organet kompetente ka filluar procedura penale ose procedura administrative ndëshkuese kundër anëtarëve të organizatës së Muay Thai . 
Personi i tillë mund të suspendohet deri në përfundimin e kësaj procedure. 
 
Neni 90

Suspendimi për individë (lojtarë, persona zyrtarë, gjyqtarë, punëtorë sportivë të Muay Thai ) organe e organizata të Muay Thai , të cilët kanë obligime ndaj organeve gjegjëse, të cilat e udhëheqin të parapara ndaj organeve të përmendura.
 
SHQIPTIMI I DËNIMEVE 

Neni 91

Për marrjen e vendimeve të plotfuqishme të kundërvajtjeve disiplinore, është e obliguar që në mbledhjet e organeve kompetente disiplinore të marrin pjesë shumica e anëtarëve të organeve gjegjëse. Vendimet merren me shumicë votash të anëtarëve të  pranishëm të organeve të cilat u udhëheqin procedurën. Në rast të votimit të barabartë të anëtarëve të pranishëm, vendos vota e kryetarit të organit kompetent kur kemi Komisionit të garave, etj). 
 
Neni 92
 
Kundërvajtjet disiplinore dhe suspendimet, të cilat i shqiptojnë organet kompetente disiplinore lidhur me shkeljen e dispozitave të garave, publikohen në buletinin zyrtar të organeve të garave. 
Në të gjitha rastet e tjera vendimet mbi dënimet përpilohen dhe ato duhen të përmbajnë: 
· hyrjen 
· dispozitivin, 
· arsyetimin dhe 
· këshillën për mjetin juridik. 
· Hyrja përfshin emrin dhe përbërjen e organit disiplinor, bazën juridike kompetencë, kohën dhe vendin e marrjes së vendimit. 
Dispozitivi përfshin të dhënat e kryerësit të kundërvajtjes disiplinore, përshkrimin, llojin e kundërvajtjes, marrësin e dispozitave sipas të cilit është marrë vendimi, lloji dhe lartësia e dënimit, kohën prej kur fillon të llogaritet dënimi dhe vendimi për suspendim. 
Arsyetimi duhet të përfshijë afatin gjatë të cilit duhet të ushtrohet ankesa, si dhe mënyrën dhe organin të cilit i dorëzohet. 
Këshilla juridike jepet vetëm me mjete të rregullta juridike. 

Neni 93

Vendimet e organeve disiplinore, palëve iu dorëzohen personalisht apo me letra postale rekomande si dhe përmes e-mailit post elektronike . Kur vendimi për dënim publikohet në buletinin zyrtar të organeve të garave, organi i disiplinor është i obliguar që dorëzimin e tij t'iu bëjë të gjithë të dënuarve personalisht apo me letër  rekomande postale. 
 
Neni 94

Nga një kopje të vendimit mbi dënimet e shqiptuara për persona fizikë, organi disiplinor është i obliguar t'ia dorëzojë njëkohësisht organizatës së Muay Thai , anëtar i së cilës është personi i ndëshkuar. Në qoftë se organi disiplinor nuk e ka adresën e saktë të personit fizik, dorëzimi i vendimit mund të bëhet përmes Klubit, përkatësisht organizatës së Muay Thai , anëtar i së cilës është personi. Në rast të refuzimit të marrjes të vendimit, konsiderohet se është bërë dorëzimi. Refuzimi mbi marrjen e vendimit duhet të argumentohet. 
 
MJETET JURIDIKE: 
Neni 95

Kundër vendimit të organit të shkallës së parë, mund të paraqitet ankesa në afat prej 8 ditësh nga dita e marrjes së tij. Ankesa nuk e shtyn ekzekutimin e dënimit. Ankesa i paraqitet organit të shkallës së dytë përmes organit disiplinor të shkallës së parë, me dorëzim personal apo me anë të postës në mënyrë rekomande. Afat i dorëzimit të ankesës merret koha kur personalisht i është dorëzuar organit të shkallës së parë, ose koha kur është dorëzuar në postë në letër rekomande (data me vulë postale) apo data e e-mailit nëse është dërguar me post elektronike. 

Neni 96

Kundër vendimit për suspendim mund t’i paraqitet ankesë organit të shkallës së dytë, sikurse është paraparë në nenin paraprak të kësaj rregulloreje, në afat prej 3 ditësh, nga dita e marrjes së vendimit mbi suspendim. Ankesa nuk e shtyn ekzekutimin e vendimit për suspendim. 
 
A. Procedura sipas ankesës 

Neni 97

Pas marrjes së ankesës, organi i shkallës së parë është i obliguar që në afatin prej 8 ditësh, atë ta kompletojë me të gjitha shkresat e parashtruara dhe së bashku me mendimin e vet, t'ia përcjellë organit të shkallës së dytë në kompetencë të mëtejme. Procedura e shkallës së dytë duhet të përfundojë në afat prej 30 ditësh prej ditës marrjes së ankesës. 
 
Neni 98

Organi i shkallës së dytë, duke vendosur sipas ankesës mund: 
· ankesën ta hedhë si të ushtruar pas afatit të paraparë, apo nga personi i paautorizuar, 
· ankesën ta refuzojë dhe vendimin e organit të shkallës së parë ta vërtetojë, 
· ankesën ta aprovojë dhe lëndën t’ia kthejë organit të shkallës së parë në rishqyrtim dhe rivendosje, dhe 
· ankesën ta aprovojë, ndërsa vendimin e organit të shkallës së parë ta ndryshojë. 
Neni 100

Nëse ankesa është ushtruar vetëm në dobi të  dënuarit, në procedurën e mëtejme kundër tij nuk mund të shqiptohet dënimi më i rëndë. 

Neni 101

Vendimi i shkallës së dytë është përfundimtar. 
Mjetet e jashtëzakonshme juridike: 
Neni 102

Mjetet e jashtëzakonshme juridike konform dispozitave të kësaj rregulloreje janë: 
- 	kërkesa për përsëritjen e procedurës dhe - 	kërkesa për mbrojtjen e ligjshmërisë. 
Neni 103

Përsëritja e procedurës mund të kërkohet në rast se gjatë udhëheqjes së procedurës paraprake, dukshëm janë shkelur dispozitat materiale të procedurës apo nëse ekzistojnë prova dhe fakte të reja, të cilat janë qenësore në marrjen e vendimit, e të cilat më parë nuk kanë qenë të njohura. 

Neni 104

Kërkesa për përsëritjen e procedurës mund të paraqitet në afat prej 30 ditësh nga dita e marrjes në dijeni për faktet dhe provat e reja, përkatësisht nga dita e konfirmimit të shkeljes qenësore të dispozitave të procedurës. 
Neni 105

Kërkesa për përsëritjen e procedurës i paraqitet organit disiplinor, i cili ka marrë vendim në shkallën e parë. 
Për propozim vendos organi më i lartë disiplinor, të cilit organi i shkallës së parë ia përcjell propozimin me të gjitha shkresat e lëndës. Organi më i lartë disiplinor për garat e FMTHK-së, është Komisioni disiplinor i FMTHK. Për përsëritjen e procedurës vendos i njëjti organ.
 
Neni 106

Organi kompetent, kërkesën për përsëritjen e procedurës, mund ta hedhë, ta refuzojë, ta aprovojë dhe vetë të udhëheqë procedurë të re ose ta aprovojë dhe kërkesën t'ia kthejë organit të shkallës së parë në ri procedurë dhe rivendosje. 
Neni 107

Kërkesën për përsëritjen e procedurës mund ta paraqesë personi i dënuar, organizata e Muay Thai ose paraqitësi i fletëparaqitjes. 
Neni 108

Kërkesa për mbrojtjen e ligjshmërisë mund të paraqitet nëse janë bërë shkelje qenësore dhe të rënda të dispozitave të kësaj rregulloreje, apo akteve të tjera të përgjithshme të FMTHK, në të cilat paraqiten shkelje disiplinore dhe procedurat. 
Sipas kërkesës për mbrojtjen e ligjshmërisë do të veprohet konform dispozitave të parapara me Statutin e FMTHK. 
Neni 109
Kërkesën për mbrojtjen e ligjshmërisë, konform dispozitave të kësaj rregulloreje, mund ta paraqesin: 
· Këshilli mbikëqyrës i Federatës. 
· Anëtari i interesuar, organizata e Muay Thai ose klubi. 
Neni 110
Mbi kërkesën e mbrojtjes së ligjshmërisë vendos: 
Bordi i FMTHK në raste të kompetencave të organeve disiplinore të ligave të garave. 
Kryesia e Lidhjeve komunale të Muay Thai , në rastet e kompetencave të organeve disiplinore të garave komunale. 
Neni 111
Bordi  kompetent, kërkesën mund ta hedhë, ta refuzojë, ta aprovojë dhe vetë të marrë vendim apo ta aprovojë dhe lëndën t'ia kthejë organit të shkallës së parë në rishqyrtim dhe rivendosje. 
 
Neni 112
Në rast të konfliktit lidhur me kërkesën për mbrojtjen e ligjshmërisë dhe përsëritjen e procedurës, kompetente për zgjidhjen e tij është Bordi i FMTHK-së. 
 
LEHTËSIMI I JASHTËZAKONSHËM I DËNIMIT

Neni 113

Kur ekzistojnë prova të pakontestueshme se dënimi i shqiptuar, i cili është i ekzekutuar, e ka arritur qëllimin e vet në të gjitha aspektet e parapara edukativo-sportive, Bordi i  FMTHK-së dhe kryetari i Bordit në raste të caktuara, në jubiletë dhe festat shtetërore mund të lehtësojnë dënimet. Po ashtu lehtësimin e dënimit mund ta bëjë edhe Kuvendi i FMTHK-së nëse më parë Bordi i FMTHK-së ka refuzuar kërkesën për lehtësim të të ndëshkuarit. Lutjen si në rastin e parë edhe në rastin e dytë për uljen e jashtëzakonshme të dënimit, mund ta dorëzojë personi i dënuar, organizata e Muay Thai apo klubi, anëtar i të cilit është i dënuari, dhe këtë së paku 8 ditë para seancës së caktuar të Kuvendit gjegjës. 

DISPOZITAT KALIMTARE DHE TË FUNDIT

Neni 114

Në qoftë se Sportisti është i dënuar me ndalesë garë për numër të caktuar të garave, dënimi i shqiptuar konform dispozitave të kësaj rregulloreje, nënkupton garat kampionale dhe të Kupës të organizura nga organet kompetente të FMTHK, si dhe garat e tjera të paraqitura në programin e FMTHK-së. 

Neni 115

Procedura disiplinore para hyrjes në fuqi të kësaj rregulloreje, do të përfundojë sipas dispozitave të rregullores paraprake, në qoftë se ato janë më të favoshme për kryesinë e kundërvajtjes. 

Neni 116
Bordi i FMTHK është e autorizuar të japë interpretime autentike të dispozitave të kësaj rregulloreje. 

Neni 117

Në Propozicionet e garave mund të parashihen dënime më të lehta, por jo më të më të rënda nga të përcaktuarat me këtë rregullore, si dhe mjetet e jashtëzakonshme juridike dhe kompetencat e organeve për vendosjen e tyre. Nëse me Propozicione janë paraparë masa dhe ndëshkime në kundërshtim me dispozitat e kësaj rregulloreje, do të aplikohen dispozitat e kësaj rregulloreje, përkatësisht dispozitat më të favorshme për palën. 

Neni 118

Kjo rregullore është aprovuar në mbledhjen e Bordit të FMTHK-së të mbajtur me datë 10.11.2022 dhe hyn në fuqi 8 ditë pas miratimit (aprovimit) të saj. 


     Prishtinë                                                                                      Kryetari I FMTHK-së   
      10.11.2022                                                                                     Shpejtim Ahmetaj

